1996-ban módosítottak a kvalifikáció lebonyolításán. A házigazda kivételével az összes részt vevő országnak részt kellett vennie egy előválogatón. A zsűrik a dalok hangfelvételei alapján szavaztak, és a huszonkilenc nevezőből az első huszonkettő jutott tovább a nemzetközi versenyre. Delhusa Gjon "Fortuna" című dalával holtversenyben végzett a finn előadóval az utolsó, még továbbjutó helyen, ám végül utóbbi jutott tovább. Ezt a kiválasztási módszert többé nem ismételték meg.